Sakeman voor onderneming doodgeskietArgieffoto Lt.kol. Thulani Zwane, woordvoerder van die polisie, het gesê vier gewapende rowers het die man omstreeks 16:30 by sy sakeperseel in Helen Josephweg oorval. “Hulle het vuurwapens om hom gerig en hom van ŉ onbekende bedrag kontant en selfoonlugtydbewyse beroof. Die rowers het die man geskiet voordat hulle op die vlug geslaan het,” het Zwane gesê. Garrith Jamieson, woordvoerder van Rescue Care paramedici, het gesê die man is op die toneel gestabiliseer voordat hy na ŉ nabygeleë hospitaal gehaas is. Hy het egter kort na sy aankoms by die hospitaal gesterf. Sake van sakeroof en moord word ondersoek. Niemand is nog in verband met die voorval in hegtenis geneem nie.